মিশিগানের নিম্নস্থ উপদ্বীপ
মিশিগানের নিম্নস্থ উপদ্বীপ হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের দক্ষিণের উপদ্বীপ, অপরটি হল উর্ধ্বস্থ উপদ্বীপ। এর দক্ষিণ সীমান্ত ব্যতীত সকল দিকেই পানিবেষ্টিত, দক্ষিণে ইন্ডিয়ানা ও ওহাইও অঙ্গরাজ্য অবস্থিত। নিম্নস্থ উপদ্বীপ মিশিগানের রাজনীতিতে প্রভাব বিস্তার করে থাকে, এবং উর্ধ্বস্থ উপদ্বীপ ছাড়াই এই উপদ্বীপের মানচিত্র "মিশিগান"কে উপস্থাপন করে থাকে। উর্ধ্বস্থ উপদ্বীপ বা ইউ.পি.র বাসিন্দাদের "ইউপার্স" নামে ডাকা হয়, যারা নিম্নস্থ উপদ্বীপের বাসিন্দাদের "সমভূমির বাসিন্দা" (এই অঞ্চলের কম বন্ধুর এলাকার জন্য) বা "ট্রল" (ম্যাকিন্যাক ব্রিজের দক্ষিণে বসবাসের জন্য, তারা ব্রিজের নিচে বাসা করে) বলে ডাকে।